Curtis ismét kivágta a biztosítékot
Kommentáradat indult Curtis nagy bejelentése óta, miszerint apuka lesz.
Az interneten óriási kommentáradatot váltott ki, amikor péntek este, a TV2 a Curtis – Tiszta lappal című dokumentumfilmjéből kiderült, hogy a nemrég drogelvonót is megjárt rapper apa lesz, ugyanis sokan attól tartanak a rapper függősége hatással lehet a baba egészségére – írja a Bors.

„Ne haragudjatok, de felelőtlenség a köbön így vállalni gyereket! Magatokat tennétek rendbe első körben!”, „De vajon nem lesz-e valami baja a babának, hiszen évekig drogos volt!” – záporoznak az aggódó kommentek a közösségi oldalakon.

“Nem tudnám túlélni, ha bármi baja lenne! Genetikai vizsgálaton is voltunk, és a baba egészséges. A legjobb, legmagasabb értéket diagnosztizálták, azaz egy az ötvenezerhez, hogy bármi gond adódik. Miattam nyilván az volt az első, hogy minden szűrést elvégezzenek, és mindent kivizsgáljanak” – nyilatkozta Curtis.
Curtis babavárás gyerek széki attila